**ՀԻՄՆԱՎՈՐՈՒՄ
ԱԲՈՎՅԱՆ ՀԱՄԱՅՆՔԻ 2020 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի 2020 թվականի բյուջեի հաստատման որոշման նախագիծը մշակվել է հիմք ընդունելով Աբովյան համայնքի 2020-2024 թվականների զարգացման ծրագիրը և առաջնորդվելով «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետի և «Հայաստանի Հանրապետության բյուջետային համակարգի մասին»  օրենքի 32-րդ հոդվածի, 33-րդ հոդվածի 3-րդ մասի պահանջների համապատասխան, որի ձևավորման հիմքում ընկած են խնայողականությունը, հաշվեկշռվածությունը, արդյունավետությունը և հստակությունը:
 Համայնքի բյուջեի կառուցվածքը տեղական ինքնակառավարման մարմինների կողմից իրականացվող լիազորությունների և դրանց համապատասխանության ապահովման անհրաժեեշտությունից ելնելով բաժանվում է վարչական և ֆոնդային մասերի: Եկամտային կանխատեսումներն ու ծրագրավորումները իրականացվում են յուրաքանչյուր մասերի համար առանձին:Համայնքի բյուջեի պլանավորումն իրականացվել է համեմատական մեթոդով, որի ժամանակ հիմնվել ենք վերջին երեք տարիների ընթացքում փաստացի համայնքային բյուջե մուտքագրված եկամուտների հոսքի և առկա բազաների հիման վրա: Բյուջեն պլանավորված է նպաստելու համար համայնքի համաչափ և կայուն զարգացմանը, բարեկարգ, հարմարավետ և մատչելի միջավայրի ձևավորման շարունակականության ապահովմանը, համայնքային ոչ առևտրային կազմակերպությունների արդիականացմանը, բնակչության կենսական շահերի ապահովմանը։
 Աբովյան համայնքի 2020 թվականի բյուջեի նախագծում (այսուհետ՝ նախագիծ) եկամուտների և ծախսերի ընդհանուր գումարը ծրագրվել է 2 375 586.0 հազար դրամ, դեֆիցիտը (պակասուրդը) ՝ 0.0 հազար դրամ:

 **1. Բյուջեի եկամուտների կանխատեսում** Աբովյան համայնքի 2020 թվականի բյուջեի վարչական մասի կանխատեսված եկամուտների ընդհանուր գումարը ծրագրվել է 1 675 860.0 հազար դրամ, գերազան-ցելով նախորդ տարվա պլանավորված բյուջեն 10.0 %-ով, որը կազմում է 151 235.0 հազար դրամ:
 Նախագծով նախատեսված եկամուտների ընդհանուր ծավալում սեփական եկամուտները կազմում են 810 844.7 հազար դրամ՝ 2019 թվականի հաստատված 758 831.7 հազար դրամի դիմաց, գերազանցելով նախորդ տարվա ցուցանիշը 7.4 %-ով:
 Նախագծով նախատեսված եկամուտների հիմավորումը և համեմատական վերլուծությունը առավել հստակ կլինի դրանք առանձին եկամտատեսակների տեսքով ներկայացման պարագայում։
 Մասնավորապես.
 1) Հարկեր և տուրքեր.
 Հարկային եկամուտները ծրագրվել են 334 200.0 հազար դրամի չափով կամ 2019 թվականի հաստատված ցուցանիշից 32 400.0 հազար դրամ կամ 10.7 %–ով ավել։ 2020 թվականի հարկային եկամուտները ծրագրվել են հիմքում ունենալով 2019 թվականի կատարողականը, համայնքում հարկերի հավաքագրման համար իրականացվող միջոցառումների հետևողականությունը և արդյունավետությունը։ Հարկային եկամուտները ծրագրելիս հաշվի են առնվել առկա ապառքները և 2020 թվականի հաշվարկային ցուցանիշները։ Հարկային եկամուտների կանխատեսվող աճը պայմանավորված է գույքային հարկերի բազաների ճշտումների արդյունքից, ինչպես նաև համայնքում նոր գրանցված փոխադրամիջոցների հարկից։
 Տեղական տուրքերը ծրագրվել են 30 600.0 հազար դրամի չափով, որը 2 580.0 հազար դրամով կամ 9.2 %-ով գերազանցում է 2019 թվականի ծրագրային ցուցանիշը։ Այն պայմանավորված է համայնքի վարչական տարածքում ոգելից և ալկոհոլային խմիչքների և (կամ) ծխախոտի արտադրանքի վաճառքի թույլտվությունների ավելացմամբ և նոր կիրառվող քաղաքացիական հոգեհանգստի (հրաժեշտի) ծիսակատարության ծառայու-թյունների իրականացման և (կամ) մատուցման թույլտվության համար նախատեսված տուրքերից։
 Պետական տուրքերը ծրագրվել են 28 300.0 հազար դրամ՝ 2019 թվականի համար հաստատված ցուցանիշի չափով, որից՝ քաղաքացիական կացության ակտեր գրանցելու հետ կապված համապատասխան գործարքներից՝ 8 500.0 հազար դրամ, նոտարական գրասենյակի կողմից նոտարական ծառայությունների հետ կապված համապատասխան գործարքներից՝ 20 800.0 հազար դրամ։
 2) Պաշտոնական դրամաշնորհներ.
 Հիմք ընդունելով Հայաստանի Հանրապետության 2019 թվականի պետական բյուջեի նախագծով նախատեսված ցուցանիշները ՝ Հայաստանի Հանրապետության պետական բյուջեից ֆինանսական համահարթեցման սկզբունքով տրամադրվող դոտացիաները նախագծով ծրագրվել են 823 547.1 հազար դրամ՝ 2019 թվականին նախատեսված գումարի համեմատ աճելով 12.6 %-ով կամ 92 000.0 հազար դրամով, իսկ պետական բյուջեից տրամադրվող նպատակային հատկացումները (սուբվենցիաներ) պլանավորվել են հիմք ընդունելով 2019 թվականին հաստատված գումարները։
 3) Այլ եկամուտներ.
 2020 թվականի ծրագրով այլ եկամուտները նախատեսվել են 450 044.7 հազար դրամ՝ 2019 թվականի ճշտված բյուջեով նախատեսված 429 051.5 հազար դրամի դիմաց կամ 3.2 %-ով ավելի։ Այլ եկամուտները իրենց մեջ ներառում են հողի և գույքի վարձակալությունից եկամուտները, վարչական գանձումները (նախադպրոցական և արտադպրոցական կազմակերպություններում համայնքի կողմից մատուցված ծառայությունների դիմաց փոխհատուցման գումարներ), տեղական վճարները, տույժեր, տուգանքները, պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցները և այլ եկամուտներ։ 2019 թվականի բյուջեով հաստատված ցուցանիշի նկատմամբ 3.2 % եկամտի աճը պլանավորվել է համայնքի վարչական տարածքում ինքնակամ կառուցված շենքերի, շինությունների օրինականացման համար աղբահանության մեթոդի կիրառման հետևանքով։

 **2. Բյուջեի ծախսերի կանխատեսում**
 Աբովյան համայնքի 2020 թվականի բյուջեի նախագծով ծախսերի ծավալը ծրագրվել է 2 375 586.0 հազար դրամի չափով։ Ծախսերի ամբողջ ծավալի շուրջ 70.5 %-ը կամ 1 675 860.0 հազար դրամը բաժին է ընկնում ընթացիկ ծախսերին (վարչական բյուջե), 699 726.0 հազար դրամը՝ ոչ ֆինանսական ակտիվների գծով ծախսերին (ֆոնդային բյուջե), իսկ ոչ ֆինանսական ակտիվների իրացումից մուտքերի գումարը կազմում է 699 726.0 հազար դրամ, որը կփոփոխվի տարեվերջի մնացորդը ճշտվելուց հետո։ Նախագծով առաջարկվող բյուջետային ծախսերում 14.1 %-ը բաժին է ընկել «Ընդհանուր բնույթի հանրային ծառայություններ» ոլորտին, 0.05 %-ը՝ «Պաշտպանություն» և «Հասարակական կարգ, անվտանգություն և դատական գործունեություն» ոլորտներին, 14.5 %-ը՝ «Տնտեսական հարաբերություններ» ոլորտին, 16.8 %-ը՝ «Շրջակա միջավայրի պաշտպանություն» ոլորտին, 11.0 %-ը՝ «Բնակարանային շինարարություն և կոմունալ ծառայություն» ոլորտին, 0.04 %-ը՝ «Առողջապահություն» ոլորտին, 4.4 %-ը՝ «Հանգիստ, մշակույթ և կրոն» ոլորտին, 35.4 %-ը՝ «Կրթություն» ոլորտին, 0.2 %-ը՝ «Սոցիալական պաշտպանություն» ոլորտին, 3.5 %-ը՝ «Հիմնական բաժիներին չդասվող պահուստային ֆոնդեր» ոլորտին։ Պահուստային ֆոնդը նախատեսվել է վարչական բյուջեի եկամուտների 5.0 %-ի չափով՝ ապահովելով «Հայաստանի Հանրապետության բյուջետային համակարգի մասին» օրենքի 29-րդ հոդվածի պահանջները։
 Ստորև ներկայացվում են համայնքի 2020 թվականի բյուջեի նախագծով ծրագրվող ծախսերի սկզբունքներն ու հիմնավորումները ՝ ըստ ծրագրի։
 1) «Համայնքապետարանի աշխատակազմի պահպանում» ծրագրով ծախսերը նախագծում ծրագրվել են հիմնականում հաշվի առնելով գործող օրենսդրական պահանջները և խորհրդատվական բնույթ կրող նորմատիվները։Նախորդ տարվա համեմատ պահպանման ծախսերը ավել են պլանավորվել 10.2 %-ով՝ հիմք ընդունելով խորհրդատվական բնույթ կրող նորմատիվները, ինչպես նաև աշխատավարձի կանխատեսվող բարձրացումները։ Ոլորտի մյուս ծրագրերում էական փոփոխություններ չեն կատարվել, ծախսերը պլանավորվել են հաշվի առնելով վերջին երեք տարիների փաստացի ցուցանիշները։
 2) Նախորդ տարվա համեմատ «Աղբահանություն» բնագավառի ծախսերը ավելացել են 16.2 %-ով, որը կապահովենք պահուստային ֆոնդից հատկացում կատարելուց հետո։ Տարբերությունը պայմանավորված է աշխատավրձի ֆոնդի բարձրացմամբ։
 3) «Աղողջապահություն» ոլորտում նախատեսվել է 1 000.0 հազար դրամ՝ ընդհանուր բնույթի հիվանդանոցային ծառայություններ իրականացնելու համար։
Համայնքային ենթակայության ոչ առևտրային կազմակերպությունների պահպանման ծախսերը ավելացվել են պայմանավորված ամսական նվազագույն աշխատավարձի չափով, որը 55.0 հազար դրամից դարձել է 68.0 հազար դրամ։
 4) Բարեկարգ, հարմարավետ և մատչելի միջավայրի ձևավորման համար համայնքում ծրագրվել են կատարելու հետևյալ կապիտալ աշխատանքները՝
 4.1) Փողոցների ասֆալտապատման և գծանշման աշխատանքներին հատկացվելու է ֆոնդային բյուջեի ծախսերի 39.3 %-ը, որը նախատեսված է գլխավոր և միջթաղամասային փողոցների փոսային վերանորոգման, շենքերի բակերի և մայթերի ասֆալտապատման և քաղաքում անվտանգ երթևեկություն ապահովելու նպատակով գծանշում կատարելու համար։Նախտեսվում է նաև Հանրապետության պողոտայի ընդհանուր ասֆալտապատման և եզրաքարերի փոփոխման աշխատանքներ։
 4.2) Բնակչության կենսական շահերի ապահովմանն աջակցելու նպատակով նախատեսվում է բնակֆոնդի հարթ և լանջավոր տանիքների վերանորոգման համար նյութերի ձեռքբերման ծախս՝ 6 000.0 հազար դրամ արժողությամբ՝ 3500 ք.մ. իզոգամ և 1000 ք.մ. ասբոշիֆեր ձեռք բերելու համար։
 4.3) Ծախսերի 0.7 %-ը ուղղվելու է Կարմիր բանակայինների փողոցի անհատական տների գազատարների կառուցմանը։
 4.4) Համայնքը շարունակելով հարմարավետ և մատչելի միջավայրի ձևավորման քաղաքականությունը՝ 2020 թվականին նախատեսել է 25 000.0 հազար դրամ խաղահրապարակների կառուցման համար։
 4.5) Օղակաձև զբոսայգու կառուցման 2-րդ փուլի համար անհրաժեշտ է 49 486.0 հազար դրամ, որը կազմում է կապիտալ ծախսերի 7.1 %-ը։
 4.6) Համայնքում շարունակական բնույթ է կրում լուսավորության առկա համակարգի վերափոխումը էներգախնայող համակարգի։ 2020 թվականին նախատեսվում է ծախսել 42 000.0 հազար դրամ՝ 7-րդ և 8-րդ միկրոշրջանների արտաքին լուսավորության համակարգի ընդլայնման համար։
 4.7) Աբովյան համայնքի ոռոգման համակարգի վերանորոգման և ընդլայնման համար նախատեսվել է 63 000.0 հազար դրամ, որը կազմում է ֆոնդային բյուջեի պլանավորված ծախսերի 9.0 տոկոսը։
 4.8) Համայնքում կարևոր խնդիր է նաև երկու քաղաքային շուկաների վերանորոգումը, որի համար նախատեսվում է 15 000.0 հազար դրամ, որը կազմում է ֆոնդային բյուջեի պլանավորված ծախսերի 2.1 տոկոսը։
 4.9) Համայնքապետարանի և համայնքային ոչ առևտրային կազմակերպությունների արդիականացմանը աջակցելու նպատակով ծրագրվում է ծախսելու 60 000. հազար դրամ՝ նախադպրոցական և արտադպրոցական հիմնարկներին անհրաժեշտ գույքի ձեռք բերման համար, ինչպես նաև այդ կազմակերպություններում լրացուցիչ տեսանկարահանող սարքեր ձեռք բերելու համար։։ Հաշվի ենք առել այն հանգամանքը, որ «Աբովյանի համայնքային կոմունալ տնտեսություն» ՀՈԱԿ-ը համայնքում իրականացնում է աղբահանության աշխատանքներ և նրան աջակցելու նպատակով ծրագրվում է գնել նոր տրանսպորտային և վարչական սարքավորումներ՝ 20 000.0 հազար դրամ արժեքով։

**ՀԱՄԱՅՆՔԻ ՂԵԿԱՎԱՐ՝ Վ. ԳԵՎՈՐԳՅԱՆ**